
    Referat de aprobare
privind vânzarea directă, cu plata în rate, a terenului în suprafață de 287 mp  situat în Drobeta Turnu Severin, strada Brândușelor, nr. 8, identificat prin NC 54298, 
doamnei Nicolescu Cristiana Anastasia

1) Motivul emiterii actului administrativ cu caracter individual
Prin Contractul de folosință gratuită nr. 19649/01.09.2010, doamna Nicolescu Cristiana Anastasia a dobândit, în temeiul Legii nr. 15/2003, un drept de folosință gratuită asupra suprafeței de teren  de 287 mp situat în Drobeta Turnu Severin, strada Brândușelor, nr. 8, în vederea edificării unei locuințe.
Ulterior, prin Cererea înregistrată sub nr. 27449/15.07.2022, doamna Nicolescu Cristiana Anastasia solicită cumpărarea suprafeței de 287 mp . 
Din Extrasul de carte funciară nr. 29039/26.07.2022 rezultă că imobilul teren în suprafață de 287 mp din Drobeta Turnu Severin, strada Brândușelor, nr. 8, NC 54298 este proprietatea municipiului Drobeta Turnu Severin și face parte din domeniul privat.
Din procesul verbal de recepție la terminarea lucrărilor nr. 12/12.06.2017, rezultă că locuința prevăzută în autorizația de construire nr. 464/01.07.2011 a fost finalizată.
        Conform Raportului de evaluare nr. 64T/12.08.2022, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta Turnu Severin, strada Brândușelor, nr. 8 în suprafață de 287 mp, este de 121.640 lei (24.756 euro), iar valoarea unitară este de 86,26 Euro/mp.
Ca urmare a stabilirii prețului de vânzare, prin Adresa nr. 31133/12.08.2022, petentei i-a fost comunicat prețul de 121.640 lei (24.756 euro),  iar aceasta, prin Adresa nr. 34080/07.09.2022, arată că este de acord să achiziționeze imobilul în condițiile precizate mai sus, cu un avans de 25%, adică 30.410 lei, restul de preț urmând a fi achitat în rate egale lunare, plătibile până în ultima zi lucrătoare a fiecărei luni, în termen de 5 ani, la care se adaugă o dobândă anuală de 4%.
Având în vedere situaţia de fapt şi de drept, raportat la dispoziţiile art. 8 din Legea 15/2003, propunem vânzarea directă a imobilului teren în suprafață de 287 mp din Drobeta Turnu Severin, strada Brândușelor, nr. 8, NC 54298, în favoarea doamnei Nicolescu Cristiana Anastasia pentru un preț de 121.640 lei (24.756 euro).

2)   Schimbări preconizate
       Nu este cazul.

3)   Impactul socio-economic al proiectului de act administrativ individual
      Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.



4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la cumpărător, anterior semnării contractului de vânzare-cumparare în formă autentică.

 5)  Efecte ale adoptării hotărârii consiliului local asupra legislației în vigoare 
       Nu este cazul.

6)  Consultările efectuate în vederea elaborării proiectului de act administrativ cu caracter individual
        Nu este cazul.

 6) Activităţi de informare publică privind elaborarea şi implementarea actului administrativ individual
       Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primariadrobeta.ro

7)   Implementarea dispozitivului hotărârii
        Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.




 INIȚIATOR,
VICEPRIMAR
DANIEL-OLIMPIU CÎRJAN

              
            

        





















Acest document contine date cu caracter personal prelucrate in conformitate cu prevederile Regulamentului (UE) nr.679/2016

